ประกาศสํานักงานคณะกรรมการอาหารและยาเรื่อง หลักเกณฑ์และวิธีการขออนุญาตผลิต นําเข้า หรือส่งออกวัตถุอันตรายชนิดที่ 3ผ่านระบบเครือข่ายคอมพิวเตอร์ของสํานักงานคณะกรรมการอาหารและยา พ.ศ. 2557----------------------------------------------อาศัยอํานาจตามความในข้อ 1 วรรคสาม แห่งกฎกระทรวง (พ.ศ. 2537) ออกตามความในพระราชบัญญัติวัตถุอันตราย พ.ศ. 2535 ซึ่งแก้ไขเพิ่มเติมโดยกฎกระทรวง ฉบับที่ 4 (พ.ศ. 2555) ออกตามความในพระราชบัญญัติวัตถุอันตราย พ.ศ. 2535 สํานักงานคณะกรรมการอาหารและยาในฐานะหน่วยงานผู้รับผิดชอบในการควบคุมวัตถุอันตรายตามประกาศกระทรวงอุตสาหกรรม ว่าด้วยเรื่องบัญชีรายชื่อวัตถุอันตราย จึงกําหนดหลักเกณฑ์และวิธีการขออนุญาตผลิต นําเข้า และส่งออกวัตถุอันตรายชนิดที่ 3 ผ่านระบบเครือข่ายคอมพิวเตอร์ของสํานักงานคณะกรรมการอาหารและยา ดังนี้ข้อ ๑ ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ประกาศนี้ใช้เฉพาะผู้ประสงค์จะขออนุญาตผลิต นําเข้า หรือส่งออกวัตถุอันตรายชนิดที่ 3ผ่านระบบเครือข่ายคอมพิวเตอร์ของสํานักงานคณะกรรมการอาหารและยา โดยมีคุณสมบัติตามหมวด 2ข้อ ๓ สํานักงานคณะกรรมการอาหารและยาขอสงวนสิทธิ์การเปลี่ยนแปลงหลักเกณฑ์และวิธีการที่จะต้องปฏิบัติตามประกาศนี้ เพื่อให้การอนุญาตเป็นไปด้วยความเรียบร้อยเป็นประโยชน์ต่อผู้ใช้บริการและทางราชการ โดยการเปลี่ยนแปลงนั้นหากเกิดความเสียหายใดๆ ขึ้น ผู้ประกอบการจะเรียกร้องค่าสินไหมทดแทนใดๆ มิได้ข้อ ๔ สํานักงานคณะกรรมการอาหารและยาจะไม่รับผิดชอบใดๆ ในความเสียหายที่เกิดขึ้นจากระบบเครือข่ายคอมพิวเตอร์ของสํานักงานคณะกรรมการอาหารและยาที่ให้บริการหมวด ๑ ข้อความทั่วไป---------------------------ข้อ ๕ ในประกาศนี้"วัตถุอันตราย" หมายความว่า วัตถุอันตรายชนิดที่ 3 ที่สํานักงานคณะกรรมการอาหารและยารับผิดชอบตามประกาศกระทรวงอุตสาหกรรมว่าด้วยเรื่อง บัญชีรายชื่อวัตถุอันตราย ออกตามความในมาตรา 18 วรรคสอง แห่งพระราชบัญญัติวัตถุอันตราย พ.ศ. 2535"ผู้ประกอบการ" หมายความว่า ผู้ได้รับอนุญาตผลิต นําเข้า หรือส่งออกวัตถุอันตรายชนิดที่ 3 จากสํานักงานคณะกรรมการอาหารและยา"ระบบ" หมายความว่า ระบบเครือข่ายคอมพิวเตอร์ของสํานักงานคณะกรรมการอาหารและยา"ใบอนุญาต" หมายความว่า ใบอนุญาตผลิต นําเข้า หรือส่งออกวัตถุอันตรายชนิดที่ 3หมวด ๒ คุณสมบัติของผู้ขอใช้บริการ---------------------------ข้อ ๖ ผู้ประกอบการที่ประสงค์จะใช้บริการ จะต้องเป็นผู้ที่ได้รับสิทธิ์ให้เข้าใช้งานในระบบข้อ ๗ ผู้ประกอบการที่ประสงค์จะใช้บริการ จะต้องมีใบสําคัญการขึ้นทะเบียนวัตถุอันตรายของผลิตภัณฑ์ที่จะขออนุญาต และเป็นไปตามเงื่อนไขอย่างใดอย่างหนึ่ง ดังต่อไปนี้(1) กรณีขออนุญาตผลิต ผู้ประกอบการต้องมีใบอนุญาตผลิตผลิตภัณฑ์ที่เป็นกลุ่มผลิตภัณฑ์และสายการผลิตเดียวกันกับผลิตภัณฑ์ที่จะขออนุญาต(2) กรณีขออนุญาตนําเข้า หรือส่งออก จะต้องมีใบอนุญาตนําเข้าหรือใบอนุญาตส่งออกผลิตภัณฑ์ที่เป็นกลุ่มผลิตภัณฑ์เดียวกันกับผลิตภัณฑ์ที่จะขออนุญาตหมวด ๓ เงื่อนไขการให้บริการ--------------------------ข้อ ๘ ผู้ประกอบการที่ได้รับสิทธิ์ใช้ระบบ จะต้องปฏิบัติตามเงื่อนไขการให้บริการที่ปรากฎในหมวด 3 แห่งประกาศนี้ โดยเคร่งครัดข้อ ๙ ผู้ประกอบการที่ได้รับสิทธิ์ใช้ระบบ ต้องตรวจสอบและรับรองความถูกต้องในคําขออนุญาตและต้องรับผิดทางอาญากรณีตรวจพบว่าข้อมูลดังกล่าวเป็นเท็จ รวมทั้งต้องรับผิดทางแพ่งหากข้อมูลที่เป็นเท็จนั้นก่อให้เกิดความเสียหายข้อ ๑๐ การแก้ไขข้อมูลที่ผิดพลาดในใบอนุญาต ที่ออกให้เมื่อยื่นผ่านระบบ จะต้องยื่นขอแก้ไขที่สํานักงานคณะกรรมการอาหารและยาเท่านั้นข้อ ๑๑ การให้บริการนี้ให้ถือว่ามีผลสมบูรณ์โดยไม่ต้องส่งเอกสารประกอบในการขออนุญาตต่อสํานักงานคณะกรรมการอาหารและยา ยกเว้นสํานักงานคณะกรรมการอาหารและยามีเหตุสงสัยและขอเรียกดูข้อ ๑๒ กรณีผู้ประกอบการที่ได้รับสิทธิ์ใช้ระบบ ประสงค์จะเลิกใช้บริการหรือประสงค์จะให้ระงับสิทธิ์การใช้บริการของผู้รับมอบอํานาจที่มาดําเนินการแทนผู้ประกอบการ ให้แจ้งเป็นหนังสือต่อสํานักงานคณะกรรมการอาหารและยา ล่วงหน้าเป็นเวลาไม่น้อยกว่า 15 วันหมวด ๔ การระงับการให้บริการ------------------------ข้อ ๑๓ สํานักงานคณะกรรมการอาหารและยาขอสงวนสิทธิ์ระงับการให้บริการทันที หากผู้ประกอบการที่ได้รับสิทธิ์ใช้ระบบกระทําผิดเงื่อนไขการให้บริการหรือใช้บริการนี้ไปในทางที่ก่อให้เกิดความเสียหายต่อสํานักงานคณะกรรมการอาหารและยา หรือประเทศชาติหรือขัดต่อความสงบเรียบร้อย หรือศีลธรรมอันดีของประชาชนไม่ว่าจะโดยทางตรงหรือทางอ้อม ทั้งนี้ ผู้ประกอบการที่ได้รับสิทธิ์ใช้ระบบไม่มีสิทธิ์เรียกร้องค่าเสียหายหรือค่าสินไหมทดแทนใดๆ จากการระงับการให้บริการของสํานักงานคณะกรรมการอาหารและยาหมวด ๕ ขั้นตอนการขออนุญาต----------------------ข้อ ๑๔ ให้ผู้ประกอบการที่ได้รับสิทธิ์ใช้ระบบ ปฏิบัติตามขั้นตอนวิธีการดังนี้ 14.1 เข้าระบบโดยการพิมพ์ชื่อผู้ใช้ระบบ (Login) และรหัสผ่าน (Password) 14.2 บันทึกข้อมูลคําขออนุญาตผ่านระบบ 14.3 ตรวจสอบและยืนยันความถูกต้องของข้อมูลที่ยื่นตามข้อ 14.2 14.4 เมื่อเจ้าหน้าที่แจ้งผลการอนุมัติ และออกใบสั่งชําระค่าธรรมเนียมใบอนุญาตเรียบร้อยแล้ว ให้ผู้ประกอบการพิมพ์ใบสั่งชําระค่าธรรมgนียมใบอนุญาต และนําไปชําระเงินที่ธนาคารพาณิชย์หรือที่สํานักงานคณะกรรมการอาหารและยา ภายในกําหนดเวลาที่ระบุในใบสั่งชําระค่าธรรมเนียมใบอนุญาต 14.5 เมื่อเจ้าหน้าที่แจ้งผลการอนุมัติแล้ว กรณีมารับด้วยตนเองให้ผู้ประกอบการพิมพ์ใบนัดเพื่อนํามารับใบอนุญาตที่สํานักงานคณะกรรมการอาหารและยา หรือรอรับใบอนุญาตทางไปรษณีย์ตามที่แจ้งความประสงค์ไว้ในระบบ 14.6 กรณีคําขออนุญาตถูกเจ้าหน้าที่แจ้งยกเลิก ให้ตรวจสอบข้อความที่เจ้าหน้าที่แจ้งในระบบ และแก้ไขให้ถูกต้องก่อนยื่นคําขออีกครั้งข้อ ๑๕ กรณีระบบขัดข้องไม่สามารถยื่นคําขออนุญาตผ่านระบบได้ ให้ผู้ประกอบการยื่นคําขออนุญาต ณ สํานักงานคณะกรรมการอาหารและยา ก็ได้ผู้มีอํานาจลงนาม - ประกาศ ณ วันที่ 10 มิถุนายน พ.ศ. 2557 (นายบุญชัย สมบูรณ์สุข)เลขาธิการคณะกรรมการอาหารและยา